'পুৰি খাওক'- প্ৰতিযোগিতাত অংশগ্ৰহণ কৰি অভিলেখ আৰক্ষীৰঃ সন্মুখীন হ'ল ককৰ্থনাৰো! -\nHomeৰাষ্ট্ৰীয়'পুৰি খাওক'- প্ৰতিযোগিতাত অংশগ্ৰহণ কৰি অভিলেখ আৰক্ষীৰঃ সন্মুখীন হ'ল ককৰ্থনাৰো!\n'পুৰি খাওক'- প্ৰতিযোগিতাত অংশগ্ৰহণ কৰি অভিলেখ আৰক্ষীৰঃ সন্মুখীন হ'ল ককৰ্থনাৰো!\n'পুৰি খাওক'- প্ৰতিযোগিতাত অংশগ্ৰহণ কৰি অভিলেখ আৰক্ষীৰঃ\nডিজিটেল ডেস্কঃ 'পুৰি প্ৰতিযোগিতাত আপোনাৰ বিজয় নিশ্চিত! পিছে আপুনি খাই শুই যাবনে, নে ওজন কমাব?' - উত্তৰ প্ৰদেশ আৰক্ষী বুলিলেই সমগ্ৰ দেশতেই আছে এটি বিশেষ নাম। তেওঁলোকৰ কাৰ্য-কলাপৰ বাবে কেতিয়াবা তেওঁলোকক প্ৰশংসা কৰা হয় আৰু কেতিয়াবা তেওঁলোকক কোনো কাৰণত ট্ৰ'লো কৰা হয়। নিজৰ কাৰ্য-কলাপেৰে এইবাৰ আকৌ বাতৰিৰ শিৰোনাম দখল কৰিছে উত্তৰ-প্ৰদেশ আৰক্ষীয়ে। দৰাচলতে, ঘটনাটো জানিলে আপোনাৰ চকু কপালত উঠিব।\nকল্পনা কৰক এজন মানুহে কিমান পুৰি খাব পাৰে। পাঁচখন, দহখন বা ততোধিক ২০খন পুৰি হয়টো আপুনি একেলগে খাব পাৰিব। শুনিলে আচৰিত হ'ব যে, উত্তৰ-প্ৰদেশ আৰক্ষী জোৱানে একেলগে ৬০খন পুৰি খাই এক অভিলেখ গঢ়িছে। হয়, যাৰ প্ৰমাণ হিচাপে আছে এখনি ভাইৰেল ফটো।\nএতিয়া উত্তৰ-প্ৰদেশ আৰক্ষীয়ে পুৰিৰ বাবে বাতৰিৰ শিৰোনাম দখল কৰিছে। তথ্য অনুসৰি, উত্তৰ-প্ৰদেশৰ আৰক্ষী জোৱানজনে 'পুৰি খাওক' প্ৰতিযোগিতাত অংশগ্ৰহণ কৰিছিল। য'ত তেওঁ ৬০খন পুৰি খাই গঢ়িলে অভিলেখ।\nতথ্য অনুসৰি, গোণ্ডা আৰক্ষী ছাউনীত 'পুৰি খাওক' প্ৰতিযোগিতা আয়োজন কৰা হৈছিল। প্ৰতিযোগিতাখনৰ নাম আছিল 'বিগ ফুড'। য'ত হৃষীকেশ ৰায় নামৰ এজন আৰক্ষীয়ে নিজৰ ৫১খন পুৰি খোৱাৰ পুৰণি অভিলেখ ভংগ কৰি এক নতুন অভিলেখ গঢ়িছিল। এতিয়া পোষ্টটো ছ'চিয়েল মিডিয়াত দ্ৰুতগতিত ভাইৰেল হৈ পৰিছে।\nটুইটাৰত পোষ্ট কৰি গোণ্ডা আৰক্ষীয়ে লিখিছিল, খাদ্য প্ৰতিযোগিতাত ৬০খন পুৰি খাই প্ৰথমস্থান দখল কৰিছে ঋষিকেশ ৰায়ে। আৰু ৪৮খন পুৰিৰে দ্বিতীয় স্থান লাভ কৰিছে আৰক্ষী অমিত কুমাৰে। দুয়োকে এছপি সন্তোষ মিশ্ৰাই নগদ ধনেৰে পুৰস্কৃত কৰে। গোণ্ডা আৰক্ষীৰ এই টুইটটো সামাজিক মাধ্যমত যথেষ্ট সমাদৰ লাভ কৰিবলৈ সক্ষম হৈছে।\nএতিয়া ছ'চিয়েল মিডিয়াত ই এক আমোদজনক বিষয় হৈ পৰিছে। য'ত কিছুমানে লিখিছে, "এনে প্ৰতিযোগিতা সাধাৰণ লোকৰ বাবে মূল্যহীন! আৰক্ষীসকলে ৬০/৪৮খাই এতিয়া শুবনে নিজৰ ওজন কমাব? আনহাতে আন এজন ব্যৱহাৰকাৰীয়ে লিখিছিল- "পুৰি প্ৰতিযোগিতা চলি আছে নেকি ছাৰ? আমি নিশ্চিত আছিলোঁ যে আপুনি জিকিব।'\nPrevious articleপ্ৰেমিকাৰ সৈতে বনভোজ খোৱাৰ পাছতে উদ্ধাৰ আছুকৰ্মীৰ মৃতদেহ? ন্যায় বিচাৰি মাতৃৰ কান্দোন\nNext article১০ ফেব্ৰুৱাৰীৰ পৰা ৫ ৰাজ্যৰ বিধানসভা নিৰ্বাচন; সভা-সমাৱেশ বন্ধ, নিৰ্বাচনতো ডিজিটেল যুগৰ সূচনা!\n১৯ বছৰীয়া অধ্যায়ৰ সামৰণি; গণৰাজ্য দিৱসতে অৱসৰ গ্ৰহণ কৰিলে বিৰাটে\nৰে'ল বিভাগৰ বিৰুদ্ধে বিহাৰত উত্তপ্ত প্ৰতিবাদ; যাত্ৰীবাহী ৰে'লত অগ্নিসংযোগ কৰিলে প্ৰতিবাদকাৰীয়ে\nৰাজপাটৰ বাবে ৰাজকীয় আয়োজন! দুই লাখ শাড়ীৰে মহিলাৰ অন্তৰ জয় কৰিব পাৰিবনে মোদী-যোগীয়ে?
